**คณะสัตวแพทยศาสตร์ มข.เป็นเจ้าภาพจัดประชุมภาคีคณบดีคณะสัตวแพทยศาสตร์แห่งประเทศไทย**

 เมื่อวันพุธที่ 4 เมษายน 2561 ที่ผ่านมา ณ ห้องพรีเมียม โรงแรมอวานี จังหวัดขอนแก่น คณะสัตวแพทยศาสตร์ มหาวิทยาลัยขอนแก่น โดย **รศ.น.สพ.ดร.ชูชาติ กมลเลิศ** คณบดี ได้เป็นเจ้าภาพในการจัดประชุมภาคีคณบดีคณะสัตวแพทยศาสตร์แห่งประเทศไทย **(Thailand Veterinary Dean Consortium; TVDC)** ครั้งที่ 2/2561 ขึ้น โดยมี **รศ.น.สพ.ดร.จตุพร กระจายศรี** คณบดีคณะสัตวแพทยศาสตร์ มหาวิทยาลัยเทคโนโลยีมหานคร ประธานภาคีเป็นประธานที่ประชุม และมีคณบดีคณะสัตวแพทยศาสตร์ของมหาวิทยาลัยต่างๆอีก 9 สถาบันร่วมเป็นองค์ประชุม โดยภาคีคณบดีคณะสัตวแพทยศาสตร์แห่งประเทศไทย มีวัตถุประสงค์ในการก่อตั้งเพื่อร่วมมือกันในการพัฒนาวิชาชีพการสัตวแพทย์ให้มีความเจริญก้าวหน้าในฐานะของการเป็นสถาบันผู้ผลิตบัณฑิตสัตวแพทย์ รักษามาตรฐานของการประกอบวิชาชีพ ตลอดจนให้ข้อมูลและชี้แนะสังคมให้รู้และเข้าใจในประเด็นต่างๆที่เกี่ยวข้องกับการประกอบการวิชาชีพการสัตวแพทย์